Division of Property
Material: papyrus
Place: Arsinoites
Categories: Vertrag
Dihairesis (Land)
Kopie
Antrag an den Archidikastes
Αὐρηλίῳ Μαξίμῳ τῳ καὶ Ἑρμαίσκῳ ἱερεῖ ἀρχιδικαστῇ 
καὶ πρὸς τῇ ἐπιμελείᾳ τῶν χρηματιστῶν καὶ τῶν ἄλλων κριτηρίων 
παρὰ Μάρκου Αὐρηλίου Ἡρώδου  καὶ Λουρίου Ἀντινοέως καὶ παρὰ Μάρκου 
Αὐρηλίου Σαραπάμμωνος καὶ ὡς χρηματίζει. ἐπεὶ κατήντησεν εἴς τε τὸν 
Αὐρηλίον Σαραπάμμωνα καὶ Λούριον κατὰ διαδοχὴν κληρονομίας 
σιτικὰ ἐδάφη περὶ κώμην Κερκευσεῖριν τοῦ Ἀρσινοίτου νομοῦ τῆς 
Πολέμωνος μερίδος ἐν δυσὶ  σφραγεῖσι ἄρουραι ἑπτὰ  περὶ δὲ κώ
μην Τεπτῦνιν τῆς αὐτῆς μερίδος ἐν τόπῳ ἐπικαλουμένῳ Καρίω
νι ὁμοίως  ζ περὶ δὲ κώμην Κερκῆσιν  α, ἐπὶ τὸ αὐτὸ 
 ιε, αἵ γε μέχρι νῦν ἦσαν ἀδιαίρετοι, ἔδοξεν δὲ νῦν αὐτοῖς 
ταύτας δι[αιρή]σασθαι ἐπὶ τῷ ἕκαστον αὐτῶν ἐπιγεινώσκειν 
τ[ὸ] ἴδιον μ[έρος, τ]ὰ νῦν συνχωροῦσιν ὅ τε Αὐρήλιος Ιουλιος 
κ[α]ὶ Αὐρήλι[ος Σα]ραπάμμων διῃρῆσθαι τὰς προκειμένας 
ἀρούρας καὶ ἀπὸ μὲν τῶν περὶ κώμην Κερκευσεῖριν  ζ ἐσχη
κέναι ἕκαστον αὐτῶν  γ 𐅵, ἀπὸ μὲν τῶν περὶ κώμην Τεπτῦ
νιν  ζ ἕκαστον αὐτῶν ἐσχηκέναι  , καὶ ἀπὸ μὲν 
τῶν περὶ κώμην Κερκῆσιν ἐσχηκέναι ἕκαστον αὐτῶν ταύτης 
τὸ ἥμισυ μέρος, πρὸς τὸ ἀπὸ τοῦ νῦν ἕκαστον αὐτῶν 
κρατεῖν καὶ κυριεύειν τοῦ ἐπιβεβληκότος αὐτῷ μέρους  ζ 𐅵 
καὶ διοικεῖ[ν] καὶ ἐπιτελεῖν περὶ ἐαυτῶν ἕκαστον ὃ ἐὰν αἱρῆται· τὸν 
δὲ Α[ὐ]ρήλιον Σαραπάμμωνα ἐξουσίαν ἔχειν τῶν ἑαυτοῦ ὑπαρχόν
των ὄντων περὶ Θεογονίδα κώμην ἀπὸ  ϛ  γ 
διὰ τὸ τὸν Λούριον πεπρακέναι τὸ κατʼ αὐτὸν μέρος
ἥμισυ, εἰακέναι δὲ αὐτοὺς κοινὰς τὰς 
ὑπαρχούσας  β οὔσας περὶ κώμην Τε
πτῦνιν ἐν τόπῳ καλουμένῳ Παγαγόρῳ 
ἄχρις ἂν περὶ τούτων τι αὐτοῖς δόξῃ, 
μένοντος δὲ αὐτοῖς λόγου περὶ ὧν ἂν ἑτέ
ρων εὑρίσκωσιν τῆς κλ[η]ρονομίας 
ὑπαρχόντων. οὐκ ἐπελεύσεται δὲ ὁ Αὐ
ρήλιος Ιουλιος πρὸς τὸν Αὐρήλιον Σαραπάμ
μωνα χάριν τοῦ ἐν τῃ μητροπλει οἰκήμα
τος διὰ τὸ πεπρακέναι αὐτὸν τὸ κα
τʼ αὐτὸν μέρος ἥμισυ· καὶ τὰ ἑξῆς. 
 ε Φιλίππων Μεχεὶρ θ.